Diari Oficial de la Generalitat Valenciana


Sumari del DOGV 7924, del 24-11-2016 (2016/9298)

RESOLUCIÓ de 27 d'octubre de 2016, de la Direcció General d'Habitatge, Rehabilitació i Regeneració Urbana, per la qual es concedeixen ajudes al lloguer d'habitatge convocades mitjançant l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9298


Data del document
:   27-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 27 d'octubre de 2016, de la Direcció General d'Habitatge, Rehabilitació i Regeneració Urbana, per la qual es concedeixen ajudes al lloguer d'habitatge convocades mitjançant l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016. [2016/9298]  
Vistos les sol·licituds presentades i els antecedents que consten en la Direcció General d'Habitatge, Rehabilitació i Regeneració Urbana, resulten els següents  
  
Antecedents de fet  
1. L'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, va ser publicada en el DOCV núm. 7790, de 25 de maig.  
Per a això s'ha habilitat, a través de l'esmentada ordre, el procediment de concurrència competitiva a seguir, al qual poden concórrer les persones físiques que complisquen les condicions que en les s'estableixen en les bases reguladores.  
2. D'acord amb el que estableix l'article 4 de l'Ordre 6/2016, de 19 de maig, el termini per a presentar les sol·licituds es va fixar en un mes, comptador des de l'endemà de la publicació d'aquesta ordre. Per tant, aquest termini es va iniciar el dia 26 de maig de 2016 i va finalitzar el dia 27 de juny de 2016.  
3. Les sol·licituds donades d'alta pugen a 10.813. De conformitat amb el que disposa la base setena, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada es va publicar, amb data 22 de setembre de 2016, en el portal www.gva.es la llista provisional de sol·licitants admesos i la d'exclosos amb indicació del motiu d'exclusió, per a la qual cosa es va concedir un termini de 10 dies hàbils per a, si escau, formular al·legacions i completar o esmenar la sol·licitud i documentació presentada.  
4. Les bases de la convocatòria estableixen que l'import global màxim de les ajudes a concedir és de 7.940.000,00 euros, per tant, una vegada baremades les sol·licituds i aconseguit l'import màxim disponible, és procedent la desestimació de les sol·licituds per esgotament del crèdit de la convocatòria.  
5. Transcorregut el termini d'al·legacions abans esmentat, revisada la documentació presentada i considerat el límit de crèdit disponible, hi ha 5.915 sol·licituds que han aportat la documentació completa, compleixen els requisits establits en l'Orde 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, i es troben en disposició de ser ateses, tal com estableixen les bases que regulen la convocatòria de l'esmentat programa.  
6. Una vegada reunit l'òrgan col·legiat, integrat pel subdirector general d'Habitatge i Regeneració Urbana, la cap del Servei de Planificació Econòmica i Regeneració Urbana, el cap del Servei de Coordinació d'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que preveuen la base setena de l'Ordre 6/2016, de 19 de maig, i la Resolució de data 4 d'agost del 2015, del director general d'Habitatge, Rehabilitació i Regeneració Urbana, per la qual s'assignen les competències de la direcció del Servei Territorial a la directora territorial de Castelló, a fi d'avaluar les sol·licituds presentades, s'elaboren l'acta de la reunió i la proposta de resolució que s'adjunten, en les quals s'inclouen les llistes de les sol·licituds que poden resultar beneficiàries d'ajudes, així com les de les sol·licituds per a les quals es proposa la desestimació, i s'indica en aquest cas el motiu corresponent.  
  
Fonaments de dret  
1. Competència. És competent per a emetre resolució la directora general d'Habitatge, Rehabilitació i Regeneració Urbana, d'acord amb el que estableix la base setena de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, i l'article 9 del Decret 159/2015, de 18 de setembre, del Consell, pel qual s'aprova el Reglament Orgànic i Funcional de la Conselleria d'Habitatge, Obres Públiques i Vertebració del Territori.  
Vista la Proposta de Resolució de data 19 d'octubre de 2016; la Llei 39/2015, d'1 d'octubre, del Procediment Administratiu Comú de les Administracions Públiques, i la resta de normativa de necessària i pertinent aplicació, resolc:  
  
Primer  
Concedir a càrrec de l'aplicació pressupostària 12.93.62.665.15.9, de la línia S7845 €Pla d'habitatge?, les ajudes sol·licitades per al Programa d'Ajudes al Lloguer d'Habitatge convocades mitjançant l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, per un import de 7.939.331,14 € (set milions nou-cents trenta-nou mil tres-cents trenta-un euros amb catorze cèntims) als 5.915 (cinc mil nou-cents quinze) expedients corresponents a les persones beneficiàries, de les quals s'ha comprovat el compliment de les seues obligacions fiscals, tributàries i amb la Seguretat Social, que figuren en la llista següent:  
  
  
De conformitat amb el que estableixen les bases de la convocatòria, per al pagament de la subvenció, la part beneficiària haurà d'aportar la justificació del pagament del lloguer, i també haurà d'assumir la resta d'obligacions i responsabilitats assenyalades en les bases regulades per l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, i aportarà per a això la documentació que fóra requerida.  
  
Segon  
Desestimar les sol·licituds que s'indiquen a continuació per incomplir els requisits establits en les bases de la convocatòria o un altre motiu, amb indicació del motiu pel qual la sol·licitud ha sigut desestimada.  
  
Llegenda  
  
 LLEGENDA DE MOTIUS D'INADMISSIÓ/DENEGACIÓ  
A La persona arrendatària de l'habitatge té parentiu en primer o segon grau de consaguinitat o d'afinitat amb la part arrendadora de l'habitatge.  
  
B El contracte d'arrendament aportat no arriba a la duració mínima exigible d'un any, necessària per a obtindre les ajudes.  
C El contracte d'arrendament aportat no està formalitzat d'acord amb el que estableix la Llei 29/1994, de 24 de novembre, d'Arrendaments Urbans.  
D L'import del lloguer mensual és superior al límit establit en les bases reguladores de les ajudes per a la seua localitat.  
E Els ingressos de la unitat de convivència superen el límit establit en la base tercera, apartat 3, de l'Ordre 6/2016, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016.  
F La sol·licitud ha sigut presentada fora de termini, i això incompleix l'article 4 de l'Ordre 6/2016, de 19 de maig.  
G Incompliment del que disposa la base novena de l'Ordre 6/2016, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, en quedar acreditat que la persona sol·licitant de les ajudes o algun membre de la unitat de convivència percep altres ajudes al lloguer per a persones arrendatàries amb escassos recursos econòmics concedides per les corporacions locals o qualssevol altres administracions o entitats públiques.  
  
H Incompliment del que disposa l'apartat a, del punt 1, de la base segona de l'Ordre 6/2016, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, en quedar acreditat que el pagament del lloguer no es realitza mitjançant domiciliació bancària.  
I Incompliment del que disposa l'apartat a, del punt 3, de la base segona de l'Ordre 6/2016, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, en quedar acreditat que la persona sol·licitant o alguna de les que tenen el domicili habitual i permanent en l'habitatge objecte del contracte i, per tant, formen part de la unitat de convivència, és titular o usufructuària d'un altre habitatge a Espanya.  
J Incompliment del que disposa l'apartat d, del punt 3, de la base segona de l'Ordre 6/2016, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, en quedar acreditat que la persona sol·licitant o alguna de les que tenen el domicili habitual i permanent en l'habitatge objecte del contracte i, per tant, formen part de la unitat de convivència, no està al corrent de pagament de les obligacions fiscals, tributàries i amb la Seguretat Social.  
K Incompliment del que disposa la normativa reguladora del procediment administratiu comú, en quedar acreditat que la part sol·licitant de les ajudes o algun membre de la unitat de convivència ha sol·licitat les ajudes en aquesta mateixa convocatòria de l'Ordre 6/2016, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge i es convoquen les ajudes per a l'exercici 2016, o per error de l'Administració la sol·licitud ha sigut duplicada.  
L Incompliment del que disposa el punt 1, lletra b, de la base segona de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, en quedar acreditat que l'habitatge arrendat no constitueix el domicili habitual i permanent de la part arrendatària.   
M D'acord amb el que disposa l'article 9.4.b, de la Llei 38/2003, de 17 de novembre, General de Subvencions, i el que disposa la base sisena, 2.A, de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, es concediran ajudes fins a esgotar l'import màxim disponible, i ja s'ha esgotat el crèdit de la convocatòria per al pagament de les ajudes corresponents a les sol·licituds que es troben en la seua posició després de la baremació dels expedients.   
N Incompliment del que disposa la base cinquena en relació amb el que estableix la base setena, apartat 3, paràgraf segon de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'Ajudes al Lloguer d'Habitatge, i es convoquen les ajudes per a l'exercici 2016, per no haver aportat a l'expedient la totalitat de la documentació necessària per a dictar una resolució.   
O Acceptació de la sol·licitud de desistiment presentada per la persona interessada, de conformitat amb els articles 84 i 94 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
  
  
Contra aquesta resolució, que posa fi a la via administrativa, es pot interposar, potestativament, un recurs de reposició davant de la directora general d'Habitatge, Rehabilitació i Regeneració Urbana, en el termini d'un mes comptador des de l'endemà de la publicació, de conformitat amb el que estableix la base setena, apartat 1, de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, i els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o bé directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que estableixen els articles 10, 14 i 46 de la Llei Reguladora de la Jurisdicció Contenciosa Administrativa.  
  
  
València, 27 d'octubre del 2016.- La directora general d'Habitatge, Rehabilitació i Regeneració Urbana: Rebeca Torró Soler.